laion/Wikipedia-Exotic huggingface dataset:
ეგვიპტის ახალი სამეფო

ახალი ეგვიპტური სამეფო — ძველი ეგვიპტის ისტორიის ერთ-ერთი ეტაპი, რომელიც გრძელდებოდა ძვ. წ. 1570-1080 წლებში. იგი მოიცავს ეგვიპტის XVIII, XIX და XX დინასტიებს. ეგვიპტის ისტორიაში ახალი ერის ფუძემდებლად აღიარებულია ფარაონი იაჰმეს I (ძვ. წ. 1570–1576 წწ.), მენესისა და მენტუჰოტეპ I-ის მსგავსად. მან ჰიქსოსები ქვეყნიდან განდევნა, მისდია შარუჰენამდე (სამხრეთ პალესტინა), რომელიც მათ მთავარ ბაზას წარმოადგენდა. ამის შემდეგ მან წესრიგი დაამყარა ქვემო ნუბიაში, რომელიც ეგვიპტის კონტროლიდან გამოვიდა, ხოლო შემდეგ თანდათან სამხრეთით წაიწია. ნუბიის მმართველად ფარაონმა დანიშნა თავისი უფროსი ვაჟი, ისიც იაჰმესი და მას უბოძა ტიტული „ფარაონის ვაჟი, სამხრეთის ქვეყნების ზედამხედველი“. ამით მან დააარსა ახალი რგოლი ფარაონის ადმინისტრაციულ აპარატში, რომელმაც იარსება ახალი სამეფოს მთელი პერიოდის მანძილზე. დაახლ. ძვ. წ. 1350 წელს ახალი სამეფოს სტაბილურობას საფუძველი შეურყია ამენჰოტეპ IV-ის ტახტზე ასვლის შემდეგ მის მიერ გატარებულმა რადიკალური და ქაოტური რეფორმების სერიამ. საკუთარი სახელის ახენატენით შეცვლით მან მანამდე ნაკლებად ცნობილი მზის ღმერთი ატონი უზენაეს ღვთაებად შერაცხა, აკრძალა დანარჩენი ღვთაებების მსახურება და ქურუმებზე გაილაშქრა. დედაქალაქის ახალ ქალაქ ახეტატონში (თანამედროვე ამარნა) გადატანით მან საგარეო საქმეები მეორეხარისხოვნად მიიჩნია და საკუთარი თავი ახალ რელიგიას და არტისტულ სტილს მიუძღვნა. მისი გარდაცვალების შემდეგ ატენის კულტი სწრაფად დაივიწყეს, ხოლო მისმა შემდგომმა ფარაონებმა ტუტანხამონმა, ეიემ და ჰორემჰებმა სრულიად წაშალეს მისი მკრეხელობის ხსენება, რომელიც ამჟამად ამარნას პერიოდით არის ცნობილი. დაახლ. ძვ. წ. 1279 წელს, რამზეს II, აგრეთვე ცნობილი როგორც რამზეს დიდი, ადის ტახტზე და უფრო მეტი ტაძრების და ობელისკების მშენებლობას იწყებს. ფარაონების ისტორიაში მას ყველაზე მეტი შვილი ჰყავდა. გამჭრიახი სამხედრო მმართველი რამზეს II მის არმიას უძღოდა ხეთების წინააღმდეგ ბრძოლაში კადეშთან და საბოლოოდ დათანხმდა ისტორიაში პირველ საზავო ხელშეკრულებაზე ძვ. წ. 1258 წელს. თუმცა ეგვიპტის სიმდიდრე მაცდური სამიზნე გახდა უცხოელი დამპყრობლებისთვის, განსაკუთრებით ძველი ლიბიელებისა და ზღვის ხალხისთვის. თავდაპირველად ეგვიპტელთა სამხედრო ძალები წარმატებით უმკლავდებოდნენ შემოსევებს, თუმცა საბოლოოდ ეგვიპტემ სირიასა და პალესტინაზე გავლენა დაკარგა. გარე საფრთხის გავლენას განსაკუთრებით ამძაფრებდა საშინაო პრობლემები — კორუფცია, აკლდამების ძარცვა და სამოქალაქო არეულობა. ამუნის ტაძრის უმაღლესი ქურუმები თებეში ვრცელ მამულებსა და უზარმაზარ სიმდიდრეს ფლობდნენ და მათმა მზარდმა ძალაუფლებამ ქვეყანა მესამე გარდამავალ პერიოდში შეიყვანა. ვიკისაწყობში არის გვერდი თემაზე: ეგვიპტის ახალი სამეფო Middle East on the Matrix: Egypt, The New Kingdom დაარქივებული 2003-02-26 საიტზე Wayback Machine. —Photographs of many of the historic sites dating from the New Kingdom New Kingdom of Egypt - Aldokkan ↑ მის ორ მთავარ ცოლთან და ვრცელ ჰარემთან, რამზეს II-ს 100-ზე მეტი შვილი გაუჩნდა. Clayton, Peter A. (1994). Chronicle of the Pharaohs. London, England: Thames and Hudson. ISBN 0-500-05074- გვ. 146 ↑ James, T.G.H. (2005). The British Museum Concise Introduction to Ancient Egypt. Ann Arbor, Michigan: University of Michigan Press. ISBN 0-472-03137-6. p. 54
გეოლოგიური აგეგმვა

გეოლოგიური აგეგმვა — საველე გეოლოგიურ კვლევათა კომპლექსი; მიზნათ ისახავს გეოლოგიური რუკის შედგენას და აგეგმილ ტერიტორიაზე სასარგებლო წიაღისეულის არსებობის პროგნოზირებას. გეოლოგიური აგეგმვა ითვალისწინებს ტოპოგრაფიულ რუკაზე სხვადასხვა გენეზისის, ასაკისა და შედგენილოობის ქანების გავრცელების საზღვრებისა და ტექტონიკური სტრუქურების აღნიშვნას. აგეგმვის ხასიათი განისაზღვრება რუკის მასშტაბით, მიზნითა და საველე პირობებით. გავრცელებულია მარშრუტული, ფართობული და ინსტრუმენტული გეოლოგიური აგეგმვა. 1 ) მარშრუტული გეოლოგიური აგეგმვის დროს რაიონს კვეთენ სხვადასხვა მიმართთულების მარშრუტებით. 2 ) ფართობული გეოლოგიური აგეგმვის დროს ასაგეგმი ტერიტორია იფარება დაკვირვების წერტილებით. 3 ) ინსტრუმენტული გეოლოგიური აგეგმვა ტარდება 1 : 10000 და უფრო მსხვილი მასშტაბით. ამ დროს მცირე გეოლოგიური ობიექტების დატანა რუკის ტოპოგრაფიულ საფუძველზე ინსტრუმენტების საშუალებით ხდება. დედამიწის ქერქის ღრმა ჰორიზონტების აგებულების გასარკვევად იყენებენ ღრმა ბურღვას, გეოფიზიკურ და გეოქიმიურ მეთოდებს. ქართული საბჭოთა ენციკლოპედია, ტ. 3, თბ., 1978. — გვ. 81.
გურამ აჯოევი

გურამ ზაქარიას ძე აჯოევი (რუს. Гурам Захарович Аджоев, ქურთ. Gûramê Zaharê Edjoêv; 16 ოქტომბერი, 1961) — ქურთული წარმოშობის საბჭოთა ფეხბურთელი, თბილისის საფეხბურთო სკოლის „ნორჩი დინამოელი“-ს აღზრდილი. დაამთავრა თსუ-ს ეკონომიკური ფაკულტეტი 1982 წელს და ხარკოვის იურიდიული აკადემია. 1979 წელს რუსთავის საფეხბურთო კლუბში დაიწყო თამაში. 1980 წელს ქუთაისის „ტორპედოს“ მოთამაშე გახდა. 1981 წლიდან მოსკოვის „დინამოში“ მიიწვიეს. შემდეგ იყო მოსკოვის სპარტაკი, ხარკოვის „მეტალისტი“, თბილისი „დინამო“, „ბეითარი“, უნგრული „დიოშდიორი“ და რამენსკოეს „სატურნი“. სსრკ-ის თასი — 1988 სსრკ-ის ჩემპიონატი: მეორე ადგილი — 1984, 1985 უკრაინის თასი — 1992 ბიოგრაფია[მკვდარი ბმული] გურამ აჯოევი — FootballFacts.ru გურამ აჯოევი — Fc-dynamo.ru აჯოევის სტატისტიკა გურამ აჯოევი მეტალისტის საიტზე ინტერვიუ გურამ აჯოევთან
მექსიკა-საქართველოს ურთიერთობები

მექსიკა-საქართველოს ურთიერთობები — საერთაშორისო ურთიერთობები მექსიკის შეერთებულ შტატებსა და საქართველოს შორის. ორივე სახელმწიფო გაერთიანებული ერების ორგანიზაციის წევრია. ქვეყნებს შორის დიპლომატიური ურთიერთობები 1992 წლის 8 ივნისს დამყარდა. საქართველოსა და მექსიკის შეერთებულ შტატებს შორის დიპლომატიური ურთიერთობები 1992 წლის 8 ივნისს დამყარდა. ქვეყნები თანამშრომლობენ ეკონომიკის, კულტურის, განათლებისა და ტურიზმის სფეროებში. მხარეები აქტიურად თანამშრომლობენ საერთაშორისო ორგანიზაციების ფარგლებში. მექსიკაში საქართველოს ელჩის რეზიდენცია მდებარეობს აშშ-ში, ვაშინგტონში. ზაზა გაბუნია (2021-დღემდე) მალხაზ მიქელაძე (2010-2021) ბათუ ქუთელია (2009-2010) ვასილ სიხარულიძე (2006/02 - 2009) ლევან მიქელაძე (2002/06 - 2006/01) თედო ჯაფარიძე (1994/07 - 2002/03) ხაიმე გარსია ამარალი (რეზიდენციით ქ. ანკარა) - დანიშნული ელჩი სალვადორ კამპოს იკარდო (2005/12-2009/12 რეზიდენციით ქ. ანკარა) ამანდა მირეია ტერან მუნგუია (2004/09 - 2005/12 რეზიდენციით ქ. ანკარა) ლუჩიანო ჟუბლანი (2000/03 რეზიდენციით ქ. მოსკოვი) აბელიარდო ტრევინო (1995/06 რეზიდენციით მოსკოვი ). მარტა ელენა ფედერიკა ბარსენა კოკი (რეზიდენციით ქ. ანკარა) 2004 წლიდან მექსიკის შეერთებულ შტატების საპატიო კონსული საქართველოში არის თემურ ჭყონია. პრემიერ-მინისტრი ნიკა გილაური (2010) პრეზიდენტი მიხეილ სააკაშვილი (2010) საგარეო საქმეთა მინისტრი გრიგოლ ვაშაძე (2011) სენატორი გაბრიელა კუევას ბარონი (2016) ურთიერთგაგების მემორანდუმი საქართველოს და მექსიკის შეერთებული შტატების მთავრობას შორის საერთო ინტერესების მქონე საკითხებზე კონსულტაციების მექანიზმის შექმნის შესახებ (ხელმოწერილია 1996 წლის 14 მარტს). საქართველოს საგარეო ურთიერთობები მექსიკის საგარეო ურთიერთობები მექსიკის საგარეო ურთიერთობათა სამინისტრო მექსიკის შეერთებული შტატების საელჩო ანკარაში დაარქივებული 2012-12-09 საიტზე Wayback Machine. საქართველოს საელჩო ამერიკის შეერთებულ შტატებში, კანადასა და მექსიკის შეერთებულ შტატებში დაარქივებული 2018-09-06 საიტზე Wayback Machine. ↑ საქართველოს საგარეო საქმეთა სამინისტრო. საქართველოს საგანგებო და სრულუფლებიანი ელჩები მექსიკის შეერთებულ შტატებში. დაარქივებულია ორიგინალიდან — 19 მარტი 2022. ციტირების თარიღი: 21 April 2023. ↑ ინტერპრესნიუსი. ზაზა გაბუნია მექსიკაში საქართველოს ელჩად დაინიშნა. ციტირების თარიღი: 21 April 2023. ↑ civil.ge – პარლამენტმა სომხეთში, მექსიკასა და ბრაზილიაში ახალი ელჩები დაამტკიცა. დაარქივებულია ორიგინალიდან — 2016-03-05. ციტირების თარიღი: 2010-12-08. ↑ რადიო თავისუფლება – მიხეილ სააკაშვილი დღეს ოფიციალურ ვიზიტს იწყებს მექსიკაში
ჟოაო აველანჟი

ჟოაო აველანჟი (პორტ. João Havelange, ფრანგ. Jean-Marie Faustin Godefroid de Havelange; დ. 8 მაისი, 1916, რიო-დე-ჟანეირო, ბრაზილია — გ. 16 აგვისტო, 2016, იქვე) — ფიფა-ს მეშვიდე პრეზიდენტი. თანამდებობაზე იმყოფებოდა 1974–1998 წლებში. 1998 წელს აირჩიეს ფიფა-ს საპატიო პრეზიდენტად. აველანჟი ბრაზილიის მოქალაქეა. 1963 წლიდან სოკ-ის წევრია. როგორც სპორტსმენი ორჯერ მონაწილეობდა ოლიმპიურ თამაშებში. 1936 წელს როგორც მოცურავე, ხოლო 1952 წელს, როგორც ბრაზილიის წყალბურთის ეროვნული ნაკრების წევრი. სპორტული კარიერის დამთავრების შემდეგ სამუშაოდ გადადის ადმინისტრაციულ სფეროში. 1955–1963 წლებში ბრაზილიის ოლიმპიური კომიტეტის წევრია. ხოლო შემდეგ სამუშაოდ გადადის საერთაშორისო ოლიმპიურ კომიტეტში. Савин, А.В., История футбола - игроки, тренеры, судьи, М.: Терра-спорт, 2001. — გვ. 8. 367 გვ, ISBN 5-93127-139-2. ფიფას პრეზიდენტების სია შეგიძლიათ იხილოთ მედიაფაილები თემაზე „ჟოაო აველანჟი“ ვიკისაწყობში. Havelange, atleta do polo aquático დაარქივებული 2007-03-02 საიტზე Wayback Machine. Site oficial da CBF Site oficial da FIFA დაარქივებული 2010-12-13 საიტზე Wayback Machine. ↑ პორტ. Anna Maria Hermanny ↑ João Havelange obituary · Havelange and his wife, Anna Maria (nee Hermanny), had a daughter, Lúcia, who was divorced from Teixeira in 1997, a granddaughter, Joana, director of the organising committee of the Brazil 2014 World Cup, and two grandsons, Ricardo and Roberto. Gavin McOwan (16 აგვისტო, 2016). theguardian.com. წაკითხვის თარიღი: 30 იანვარი, 2019. ↑ პორტ. Lúcia Havelange ↑ ინგლ. Law School of Fluminense Federal University, პორტ. Faculdade de Direito da Universidade Federal Fluminense ↑ Havelange was born in Rio de Janeiro to Belgian parents · Jean-Marie Faustin Godefroid de Havelange, lawyer, sports administrator and businessman, born 8 May 1916; died 16 August 2016. Gavin McOwan (16 აგვისტო, 2016). theguardian.com. წაკითხვის თარიღი: 30 იანვარი, 2019. ↑ მიღებული ნორმების მიხედვით პორტუგალიური სახელი — João გადმოიცემა როგორც — ჟუან.
ართურ დრიური

ართურ დრიური (ინგლ. Arthur Drewry: დ. 3 მარტი, 1891 — გ. 25 მარტი 1961) — ფიფას მეხუთე პრეზიდენტი. პრეზიდენტის თანამდებობა ეკავა 1955–1961 წლებში. ამასთანავე იყო ინგლისის საფეხბურთო ასოციაციის პრეზიდენტიც 1955–1961 წლებში. იგი ფიფას პრეზიდენტობას და ინგლისური პრემიერ ლიგის ხემძღვანელობას ერთმანეთს უთავსებდა. ფიფას პრეზიდენტების სია
რუდოლფ უილიამ სელდრეიერსი

რუდოლფ უილიამ სელდერეიერსი (გერმ. Rodolphe William Seeldrayers. დ. 16 დეკემბერი, 1876 — გ. 5 ოქტომბერი, 1955) — „ფიფას“ მეოთხე პრეზიდენტი. თანამდებობაზე მოღვაწეობდა 1954–1955 წლებში. ბელგიის სამეფოს ქვეშევრდომი. რუდოლფ სელდრეიერსს 25 წლის განმავლობაში ეკავა „ფიფას“ ვიცე პრეზიდენტის თანამდებობა. იგი იყო ჟიულ რიმეს მარჯვენა ხელი და მტკიცე თანამებრძოლი. 1954 წელს, მას შემდეგ რაც რიმემ უარი განაცხადა კენჭი ეყარა მომდევნო ვადით საპრეზიდენტო თანამდებობაზე, ფიფას მესაჭე გახდა ბელგიელი. მიუხედავად იმისა, რომ სელდრეიერსი მცირე დროის მონაკვეთში მართავდა ფიფას, მის მმართველბას დაემთხვა ორი დიდი შემთხვევა, ესაა: ფიფას დაარსებიდან 50 წლისთავი და ამ ორგანიზაციაში რიგით 85-ე წევრის მიღება. მისი მმართველობა ისევე მოულოდნელად დასრულდა როგორც დაიწყო. 1955 წელს გარდაიცვალა. ერთი წელი იყო ფიფას პრეზიდენტის თანამდებობაზე. ფიფას პრეზიდენტების სია
ჰარი პოტერი (პერსონაჟი)

ჰარი ჯეიმზ პოტერი — „ჰარი პოტერის“ სამყაროს მთავარი პერსონაჟი. ჯოან როულინგის რომანების სერიის ჰარი პოტერი მოქმედება მიმდინარეობს როგორც რეალურ, ასევე გამოგონილ სამყაროში. ჰარისთვის პრივიტ დრაივის ოთხ ნომერში ბუებს მოაქვთ წერილები ჰოგვორტსიდან. ვერნონ და პეტუნია დერსლები მას არ აძლევენ წერილის წაკითხვის საშუალებას, არ ეუბნებიან რომ ის ჯადოქარია და არწმუნებენ, თითქოს მისი მშობლები ავტოკატასტროფისას დაიღუპნენ. ჰარი ფიქრობს, რომ ელვასავით ნაიარევიც ავტოკატასტროფისგან დარჩა, მაგრამ თავის მეთერთმეტე დაბადების დღეზე ნახევრადგოლიათი რუბეუს ჰაგრიდი უამბობს სიმართლეს წარმოშობის შესახებ. ის ხდება ჰოგვორტსის მაგიისა და ჯადოსნობის სკოლის მოსწავლე და აღმოაჩენს, რომ უკვე ცნობილია ჯადოქრებს შორის, ვინაიდან გადაურჩა სასიკვდილო წყევლას, „ავადა კედავრას“, რომლითაც ვოლდემორმა მისი მშობლები მოკლა. ჰოგვორტსში მისვლამდე იგი გაიცნობს ჰერმიონსა და რონს, რომლებიც მისი საუკეთესო მეგობრები ხდებიან. როულინგის თქმით, ჰარი პოტერის შესახებ წიგნებისა და პერსონაჟის იდეა მას დაებადა მანჩესტერიდან ლონდონში 1990 წელს მგზავრობამდე, როდესაც იგი ბაქანზე დაგვიანებულ მატარებელს ელოდებოდა. როულინგმა რომანში ავტობიოგრაფიული ელემენტებიც შეიტანა. მისი დაბადების დღე, 31 ივლისი ემთხვევა ჰარის დაბადების დღეს, ხოლო დედის გარდაცვალების თარიღი, 1990 წლის 30 დეკემბერი — ჰარის მშობლების დაღუპვის თარიღს. როულინგი თვლის, რომ ჰარი ბავშვებისათვის არის სამაგალითო პიროვნება. „გამოგონილი გმირის უპირატესობა ის არის, რომ შენ მათ უფრო კარგად იცნობ, ვიდრე რეალურ პიროვნებებს, რომელთა უმეტესობა ალბათ რეალურ ცხოვრებაში არც გინახავს. თუკი ხალხს მოსწონს ჰარი და საკუთარ თავს მასთან აიგივებს, მე მოხარული ვარ, ჩემი აზრით, იგი ნამდვილად მოსაწონია“. ↑ http://www.accio-quote.org/articles/1999/0399-barnesandnoble.html
პოლონეთის რესპუბლიკის სეიმი

სეიმი (პოლ. Sejm) — პოლონეთის ეროვნული ასამბლეის ქვედა პალატა. სეიმი შედგება 460 დეპუტატისგან (პოლ. Poseł). ირჩევა საერთო არჩევნებით და მას ხელმძღვანელობს მარშალი (პოლ. Marszałek Sejmu). მეოცე საუკუნემდე სიტყვა „სეიმი“ აღნიშნავდა პარლამენტის სამივე პალატას. პოლონეთის პარლამენტი მოიცავდა ქვედა პალატას (დესპანების პალატა; პოლ. Izba Poselska), ზედა პალატას (სენატი; პოლ. Senat) და მეფე. პოლონეთის მეორე რესპუბლიკიდან (1918-1939) მოყოლებული, „სეიმი“ აღნიშნავს მხოლოდ ქვედა პალატას. ოფიციალური საიტი დაარქივებული 2000-10-30 საიტზე Wayback Machine. თანამედროვე პოლონეთის პოლიტიკაში სეიმის როლის აღწერა
ნიდა (მდინარე)

ნიდა (პოლ. Nida) — მდინარე ცენტრალურ პოლონეთში. უერთდება მდინარე ვისლას. ნიდას სიგრძე 151 კმ-ია. პოლონეთის მდინარეებს შორის სიგრძით ოცდამეცხრე ადგილი უკავია. აუზის ფართობი კი 3.862 კმ²-ია. მიედინება დაცულ ტერიტორიაზე - Nida Landscape Park. მდინარეზე მდებარეობს ქალაქები: რადკუვი; ოქსა; სობკუვი; პინჩუვი; ვიშლიცა; ნოვი კორჩინი. პოლონეთის მდინარეების სია ნიდის ხეობა დაარქივებული 2006-03-04 საიტზე Wayback Machine.
რეგა

რეგა (პოლ. Rega) — მდინარე ჩრდილო-დასავლეთ პოლონეთში. ჩაედინება ბალტიის ზღვაში. მისი საერთო სიგრძე 168 კმ-ია. პოლონეთის მდინარეებს შორის სიგრძით ოცდამეოთხე ადგილი უკავია. წყალშემკრები აუზის ფართობი კი 2.725 კმ²-ია. მდინარეზე მდებარეობს ქალაქები: შვიდვინი; ლობეზი; რესკო; პლოტი; გრიფიცე; ტჟებიატუვი. პოლონეთის მდინარეების სია რეგა
პასლეკა

პასლეკა (პოლ. Pasłęka) — მდინარე ჩრდილოეთ პოლონეთში. ჩაედინება ბალტიის ზღვაში. მისი საერთო სიგრძე 169 კმ-ია. პოლონეთის მდინარეებს შორის სიგრძით ოცდამესამე ადგილი უკავია. წყალშემკრები აუზის ფართობი კი 2.294 კმ²-ია. პოლონეთის მდინარეების სია ↑ Darmochwał T., Rumiński M. J., 1996. Warmia Mazury, przewodnik. Agencja TD, Białystok
დრავა

დრავა (პოლ. Drawa) — მდინარე ჩრდილო-დასავლეთ პოლონეთში. უერთდება მდინარე ნოტეცის. მისი საერთო სიგრძე 186 კმ-ია. პოლონეთის მდინარეებს შორის სიგრძით მეოცე ადგილი უკავია. წყალშემკრები აუზის ფართობი კი 3,296 კმ²-ია. მდინარეზე მდებარეობს ქალაქები: დრავსკო პომორსკიე; დრავნო; კჟის ვიელეპოლსკი. პოლონეთის მდინარეების სია ვიკისაწყობში არის გვერდი თემაზე: დრავა Drawieński Park Narodowy Opis Drawy przez Marię Podhorska
ვდა

ვდა (პოლ. Wda) — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 198 კმ-ია. პოლონეთის მდინარეებს შორის სიგრძით მეცხრამეტე ადგილი უკავია. წყალშემკრები აუზის ფართობი კი 2,325 კმ²-ია. მდინარეზე მდებარეობს ქალაქები: ლიპუში; ჩარნა ვოდა; ლუბიხოვო; ოშიე; დრიჩიმ; შვიეჩიე. პოლონეთის მდინარეების სია Rzekawda.pl - Przewodnik po rzece Wdzie, opisy, baza turystyczna, mapa interaktywna, galeria zdjęć დაარქივებული 2014-12-04 საიტზე Wayback Machine. Przewodnik kajakowy po Wdzie Przedwojenny przewodnik po Wdzie
დრვენცა

დრვენცა (პოლ. Drwęca) — მდინარე ჩრდილოეთ პოლონეთში. უერთდება მდინარე ვისლას. მისი საერთო სიგრძე 207 კმ-ია. პოლონეთის მდინარეებს შორის სიგრძით მეჩვიდმეტე ადგილი უკავია. წყალშემკრები აუზის ფართობი კი 5,344 კმ²-ია. მდინარეზე მდებარეობს ქალაქები: ნოვე მიასტო ლუბავსკიე; ბროდნიცა; გოლუბ-დობჟინი; ტორუნი. პოლონეთის მდინარეების სია
პროსნა

პროსნა (პოლ. Prosna) — მდინარე ცენტრალურ პოლონეთში. უერთდება მდინარე ვარტას. მისი საერთო სიგრძე 217 კმ-ია. პოლონეთის მდინარეებს შორის სიგრძით მეთექვსმეტე ადგილი უკავია. წყალშემკრები აუზის ფართობი კი 4,925 კმ²-ია. მდინარეზე მდებარეობს ქალაქები: გოჟუვ შლონსკი; პრაშკა; ვიერუშუვ; პროსნას გრაბუვი; კალიში; ხოჩი. პოლონეთის მდინარეების სია პროსნა
ცხენისწყალი (მრავალმნიშვნელოვანი)

საკუთარი სახელი ცხენისწყალი შეიძლება აღნიშნავდეს: ცხენისწყალი — მდინარე დასავლეთ საქართველოში ცხენისწყალი — სოფელი ოჩამჩირის მუნიციპალიტეტში
ვკრა

ვკრა (პოლ. Wkra) — მდინარე ჩრდილო-აღმოსავლეთ პოლონეთში. უერთდება მდინარე ნარევის. მისი საერთო სიგრძე 249 კმ-ია. პოლონეთის მდინარეებს შორის სიგრძით მეცამეტე ადგილი უკავია. წყალშემკრები აუზის ფართობი კი 5,322 კმ²-ია. მდინარეზე მდებარეობს ქალაქები: ბიეჟუნი; რაძანუვი; სტჟეგოვო; გლინოეცკი; სოხოჩინი; იონიეცი; პომიეხუვეკი; ნოვი დვურ მაზოვეცკი. პოლონეთის მდინარეების სია
ვიეფში

ვიეფში (პოლ. Wieprz) — მდინარე ცენტრალურ-აღმოსავლეთ პოლონეთში. უერთდება მდინარე ვისლას. მისი საერთო სიგრძე 303 კმ-ია. პოლონეთის მდინარეებს შორის სიგრძით მეცხრე ადგილი უკავია. წყალშემკრები აუზის ფართობი კი 10,415 კმ²-ია. მდინარეზე მდებარეობს ქალაქები: კრასნობრუდი; ზვიერჟინიეცი; შჩებრჟეშინი; კრასნისტავი; ლენჩნა; ლუბარტუვი; დებლინი. პოლონეთის მდინარეების სია rzeka Wieprz დაარქივებული 2010-08-11 საიტზე Wayback Machine.
პილიცა (მდინარე)

პილიცა (პოლ. Pilica) — მდინარე ცენტრალურ პოლონეთში. უერთდება მდინარე ვისლას. მისი საერთო სიგრძე 319 კმ-ია. პოლონეთის მდინარეებს შორის სიგრძით მერვე ადგილი უკავია. წყალშემკრები აუზის ფართობი კი 9,273 კმ²-ია. მდინარეზე მდებარეობს ქალაქები: შჩერკოჩინი; კონიეცპოლი; პჟედბუჟი; სულეიუვი; ტომაშოვ მაზოვეცკი; სპალა; ინოვლოძი; პილიცაზ ნოვე მიასტო (ახალი ქალაქი); ვისმიერჟიცე; ბიალობჟეგი; ვარკა. პოლონეთის მდინარეების სია პილიცა
ცხვარა

ცხვარა — ისტორიული სოფელი სამხრეთ საქართველოში, ახლანდელი თურქეთის ტერიტორიაზე, ჩრდილის (ჩილდირის) ტბასთან. იხსენიება „გურჯისტანის ვილაიეთის დიდ დავთარში“ (XVI ს.). ჯიქია ს., გურჯისტანის ვილაიეთის დიდი დავთარი, წგნ. 3, თბ., 1958 ქართული საბჭოთა ენციკლოპედია, ტ. 11, თბ., 1987. — გვ. 251.
ცხია

ცხია — ისტორიული სოფელი სამხრეთ საქართველოში, ახლანდელი ახალქალაქის მუნიციპალიტეტის სოფელ ხანდოსა და წალკის მუნიციპალიტეტის სოფელ ხანდოს ახლოს, იხსენიება "გურჯისტანის ვილაიეთის დიდ დავთარში" (XVI ს.). ჯიქია ს., გურჯისტანის ვილაიეთის დიდი დავთარი, წგნ. 3, თბ., 1958 ქართული საბჭოთა ენციკლოპედია, ტ. 11, თბ., 1987. — გვ. 253.
ბიებჟა

ბიებჟა (პოლ. Biebrza) — მდინარე ჩრდილო-აღმოსავლეთ პოლონეთში. უერთდება მდინარე ნარევის. მისი საერთო სიგრძე 155 კმ-ია. პოლონეთის მდინარეებს შორის სიგრძით ოცდამერვე ადგილი უკავია. წყალშემკრები აუზის ფართობი კი 7,057 კმ²-ია. მდინარეზე მდებარეობს ქალაქები: ლიპსკი; შტაბინი; გონიონძი; ოსოვიეც-ტვიერძა; რაჯილოვი; ვიზნა. პოლონეთის მდინარეების სია Natural tourism (birdwatching) in Biebrza National Park დაარქივებული 2006-02-04 საიტზე Wayback Machine. Topographical maps 1:50 000 დაარქივებული 2011-07-19 საიტზე Wayback Machine. Radzilow - Town running along the Biebrza
დარია ვერბოვი

დარია ვერბოვი (პოლ. და ინგლ. Daria Werbowy; უკრ. Дарія Вербова; დ. 19 ნოემბერი, 1983, კრაკოვი) — უკრაინული წარმოშობის კანადელი სუპერმოდელი. დარიას არასდროს არ აინტერესებდა სამოდელო პროფესია, სულ შემთხვევით ის ნახა ტორონტოს ერთ-ერთი სამოდელო სააგენტოს დირექტორმა და უკვე 14 წლის ასაკში მომავალმა მოდელმა გააფორმა კონტრაქტი „Elite Models“-თან. 2002 წელს დარია დაბრუნდა მილანიდან კანადაში და უნივერსიტეტში ჩაბარება გადაწყვიტა, მაგრამ 2003 წლის იანვარში მან კვლავ გააფორმა კონტრაქტი. 2005 წელს „New York Times“-მა დარია აშშ-ის N1 მოდელად დაასახელა, ხოლო ჟუნალმა „Marie Claire“ წლის სახედ. დარია ვერბოვი შედის მსოფლიოს ტოპ-მოდელთა ყველაზე მრავალანაზღაურებად ათეულში. ბიოგრაფია (რუსული) Daria Werbowy: fashionmodeldirectory.com (ინგლისური) Daria Werbowy’s IMG card დაარქივებული 2010-05-19 საიტზე Wayback Machine. (ინგლისური)
ობრა

ობრა (პოლ. Obra) — მდინარე ჩრდილო-აღმოსავლეთ პოლონეთში. უერთდება მდინარე ვარტას. მისი საერთო სიგრძე 164 კმ-ია. პოლონეთის მდინარეებს შორის სიგრძით ოცდამეშვიდე ადგილი უკავია. წყალშემკრები აუზის ფართობი კი 2,758 კმ²-ია. მდინარეზე მდებარეობს ქალაქები: კჟივინი; კოშჩიანი; კარგოვა; ტჟჩიელი; მიეძიჟეჩი; სკვიეჟინა. პოლონეთის მდინარეების სია ობრა
ბზურა

ბზურა (პოლ. Bzura) — მდინარე ცენტრალურ პოლონეთში. უერთდება მდინარე ვისლას. მისი საერთო სიგრძე 166 კმ-ია. პოლონეთის მდინარეებს შორის სიგრძით ოცდამეხუთე ადგილი უკავია. წყალშემკრები აუზის ფართობი კი 7,788 კმ²-ია. მდინარეზე მდებარეობს ქალაქები: ზგიეჟი; ალექსანდუვ ლოძკი; ოზორკუვი; ლენჩიცა; ლოვიჩი; სოხაჩევი; ბროხუვი; ვუშოგრუდი. პოლონეთის მდინარეების სია
ოპტიმიზმი

ოპტიმიზმი (ლათ. optimus - საუკეთესო) - ყველაფერში კარგის, ნათელი მხარეების დანახვა, უკეთესი მომავლის რწმენა. ოპტიმიზმის მიხედვით, ცხოვრება მშვენიერია და ნებისმიერი სიტუაციიდან გამოსავალი არსებობს. მისი საპირისპირო ცნებაა პესიმიზმი. ამ ცნების ყველაზე თვალსაჩინო მაგალითია „ჭიქა ნახევრდად სავსეა თუ ცარიელი?“ სიტუაცია. ოპტიმისტს მიაჩნია, რომ ჭიქა ნახევრად სავსეა, ხოლო პესიმისტს, პირიქით, ნახვერად ცარიელი. ფილოსოფიაში ოპტიმიზმი ასოცირდება გოტფრიდ ლაიბნიცთან, რომელიც თვლიდა, რომ ჩვენ ყველა შესაძლებელი სამყაროდან საუკეთესოში ვცხოვრობთ. პესიმიზმი ფილოსოფია Being Optimistic დაარქივებული 2013-03-29 საიტზე Wayback Machine.
ხანდო

საკუთარი სახელი ხანდო შეიძლება აღნიშნავდეს: ხანდო - საქართველოს ისტორიულ-გეოგრაფიული მხარე ხანდო - სოფელი ახალქალაქის მუნიციპალიტეტში ხანდო - სოფელი წალკის მუნიციპალიტეტში
ვისლოკა

ვისლოკა (პოლ. Wisłoka) — მდინარე სამხრეთ-აღმოსავლეთ პოლონეთში. უერთდება მდინარე ვისლას. მისი საერთო სიგრძე 164 კმ-ია. პოლონეთის მდინარეებს შორის სიგრძით ოცდამეექვსე ადგილი უკავია. წყალშემკრები აუზის ფართობი კი 4,110 კმ²-ია. უმაღლესი სიმაღლე ზღვის დონიდან აღწევს 370 მ, ხოლო ყველაზე დაბალი წერტილი 250 მ. სიმაღლეზე ზღვის დონიდან. მდინარეზე მდებარეობს ქალაქები: კრემპნა; ნოვი ჟმიგრუდი; ოშიეკ აშიელსკი; დებოვიეცი; იასლო; კოლაჩიცე; ბჟისკა; ბჟოსტეკი; პილზნო; დებიცა; ზირაკოვი; პჟეცლავი; მიელეცი; ბოროვა; გავლუშოვიცე. პოლონეთის მდინარეების სია
ბრდა (მდინარე)

ბრდა (პოლ. Brda) — მდინარე ჩრდილო-დასავლეთ პოლონეთში. უერთდება მდინარე ვისლას. მისი საერთო სიგრძე 238 კმ-ია. პოლონეთის მდინარეებს შორის სიგრძით მეთხუთმეტე ადგილი უკავია. წყალშემკრები აუზის ფართობი კი 4627 კმ²-ია. მდინარეზე მდებარეობს ქალაქები: პჟეხლევო; კონარჟინი; ტუხოლა; კორონოვო; ბიდგოშჩი. პოლონეთის მდინარეების სია PTTK Szlak Brdy Portal turystyczny o Brdzie
ნოტეცი

ნოტეცი (პოლ. Noteć, გერმ. Netze) — მდინარე ცენტრალურ პოლონეთში. უერთდება მდინარე ვარტას. მისი საერთო სიგრძე 388 კმ-ია. პოლონეთის მდინარეებს შორის სიგრძით მეშვიდე ადგილი უკავია. წყალშემკრები აუზის ფართობი კი 17,330 კმ²-ია. მდინარეზე მდებარეობს ქალაქები: ინოვროცლავი; იზბიცა-კუიავსკა; კრუშვიცა; პაკოსცი; ბარცინი; ლაბიშინი; ნაკლო-ნად-ნოტეცია; უისციე; ჩარნკოვი; ვიელენი; კჟიჟ-ველიკოპოლსკი; დრეზდენკო. პოლონეთის მდინარეების სია
ცხირეთის ციხე

ცხირეთის ციხე – შუა საუკუნეების ციხესიმაგრე აღმოსავლეთ საქართველოში, შიდა ქართლში, თეძმის ხეობაში, ახლანდელი სოფელ ერთაწმინდის (კასპის მუნიციპალიტეტი) სამხრეთ-დასავლეთით 3 კმ-ზე. დგას ცხირეთის გორაზე. ცხირეთის ციხეს მიიჩნევენ X საუკუნის ნაგებობად. წყაროებში პირველად იხსენიება 1170 წელს. ცხირეთის ციხე ცნობილი იყო როგორც ქართლის მეფეთა საზაფხულო რეზიდენცია. 1454 წელს ქართლის მეფე გიორგი VIII-მ ციხე ფეოდალ გამრეკელ ჯავახიშვილს გადასცა. 1609 წელს ოსმალებმა სცადეს ცხირეთის ციხესთან გასვლა და იქ მყოფი ქართლის მეფე ლუარსაბ II-ის ხელში ჩაგდება, მაგრამ თევდორე მღვდელმა მტერს კვალი აუბნია და ცხირეთის ციხე გადაურჩა ოსმალთა თავდასხმას. ამ პერიოდში ციხე გიორგი სააკაძეს უბოძეს. 1632 წელს აქ იდგა ქართლის მეფე როსტომი, რომელიც გავლენიან ფეოდალ ნოდარ ციციშვილის მეთაურობით თავადურ კოალიციას ებრძოდა. მანვე 1652 წელს ცხირეთის ციხე გიორგი სააკაძის შვილს იორამ სააკაძეს დაუბრუნა. ცხირეთის ციხე მოღწეულია გვიანი გადაკეთებით. უჭირავს დიდი ფართობი, მაღალ კედლებში დატანებული აქვს სათოფურები. აღმოსავლეთ მხრიდან მიუდგომელია. გალავნის შიგნით საცხოვრებელი შენობების საძირკვლებია. ციხის მახლობლად ცხირეთის ნასოფლარია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 210-211. მაკალათია ს., თეძმის ხეობა, თბ., 1959, გვ. 26-27 ქართული საბჭოთა ენციკლოპედია, ტ. 11, თბ., 1987. — გვ. 255.
პოპრადი (მდინარე)

პოპრადი (პოლ. Poprad) — მდინარე ჩრდილოეთ სლოვაკეთსა და სამხრეთ პოლონეთში. უერთდება მდინარე დუნაიეცის. მისი საერთო სიგრძე 170 კმ-ია. პოლონეთის მდინარეებს შორის სიგრძით ოცდამეორე ადგილი უკავია. წყალშემკრები აუზის ფართობი კი 2,077 კმ²-ია. აქედან 1,594 კმ² სლოვაკეთში მიედინება და 483 კმ² პოლონეთში. მდინარეზე მდებარეობს ქალაქები: პოპრადი; კეჟმაროკი; სტარა-ლუბოვნა; მუშინა; პივნიჩნა-ზდროი; რიტრო; სტარი-სონჩი. პოლონეთის მდინარეების სია
ვისლოკი

ვისლოკი (პოლ. Wisłok) — მდინარე სამხრეთ-აღმოსავლეთ პოლონეთში. უერთდება მდინარე სანის. მისი საერთო სიგრძე 205 კმ-ია. პოლონეთის მდინარეებს შორის სიგრძით მეთვრამეტე ადგილი უკავია. წყალშემკრები აუზის ფართობი კი 3,528 კმ²-ია. პოლონეთის მდინარეების სია